b'\n_START_ARTICLE_\nMall Siniveer\n_START_PARAGRAPH_\nMall Siniveer (s\xc3\xbcndinud 12. m\xc3\xa4rtsil 1950) on eesti muuseumit\xc3\xb6\xc3\xb6taja, kauaaegne Harjumaa Muuseumi peavarahoidja. _NEWLINE_Mall Siniveer l\xc3\xb5petas 1968. aastal Keila Keskkooli.  K\xc3\xb5rghariduse omandas ta 1985. aastal l\xc3\xb5petades Tallinna Pedagoogilise Instituudi raamatukogunduse ja bibliograafia erialal. _NEWLINE_Ta on t\xc3\xb6\xc3\xb6tanud Eesti Ajaloomuuseumis ja 1988. aastast Harjumaa Muuseumi peavarahoidjana. Alates 2015. aastast j\xc3\xa4tkab Siniveer samas fondihoidjana._NEWLINE_Siniveer on \xc3\xbcks neist Keila kodu-uurimis ringi liikmrtest, kes tegid  1985. aastal kodanikualgatuse korras oma kirjaga t\xc3\xa4itevv\xc3\xb5imu ametkondadele ettepaneku Harjumaa Muuseumi asutamiseks._NEWLINE_Viimane loodigi 1988. aasta 30. augustil ja Mall Siniveer on olnud selle muuseumi \xc3\xbclesehitajaid. Ta on juhtinud mitmeid eksponaatide  kogumisretki Keilas ja selle \xc3\xbcmbruses, hiljem ka teistes Harjumaa valdades._NEWLINE_Siniveer on lisaks muuseumi kogu hoidmisele n\xc3\xa4ituseideede autor ja n\xc3\xa4ituste koostaja, samuti asjatundlik n\xc3\xb5uandja Keila ajalugu puudutavates k\xc3\xbcsimustes.'